Den ultimative julegave? En rejse til Augusta | Golf.dk
Hul 10 er blot et af mange ikoniske huller på Augusta National.
26/11 - 2016 | Claus Rødgaard Thomsen
Så er det første søndag i advent, og dermed tid til at putte de første adventsgaver i julesokken. Og vil du være sikker på at stå på god fod med din golfglade ægtefælle, forælder eller ven i hele december, så findes der i hvert fald én gave, der kan garantere det.
Indtil for få år siden var det så godt som umuligt at få billetter til US Masters på Augusta National. Det er det ikke længere, og i 2017 er der to firmaer, der i Danmark sælger rejser til Georgia, som inkluderer indgang til selveste Augusta National.
Her skal engelske Danny Willett søndag den 9. april hænge en grøn jakke på en ny mester. Og det er altså muligt at være til stede på dagen.
Det er Krone Golf Tours og Golfbreaks, der sælger billetter denne gang.
Det gode ved sådan en Masters-billet er, at den formentlig sagtens kan ligge i en julesok. Det dårlige er, at din pung bliver betydeligt lettere.
Hos Krone betaler man knap 44.000 for oplevelsen. For det får man dog indgang til Augusta National på finaledagen, ligesom man får fem runders golf på baner af høj kvalitet i nærheden af Augusta.
Hos Golfbreaks kan man vælge mellem tre forskellige pakker, der alle giver dig adgang til turneringen i to dage. De varierer i pris fra omkring 20.000 kroner til 32.000 kroner, afhængig af hvilke dage, man gerne vil ind og se golf. Den billigste af rejserne giver adgang til træningsdagene. Golfbreaks’ tilbud inkluderer dog ikke flybillet, den skal man selv købe, ligesom der heller ikke er golfrunder inkluderet.
En rejse til Masters vil for mange være den ultimative golfoplevelse. Turneringen har ikke samme lange historie som The Open i Skotland og England. Men US Masters regnes på alle måder som verdens mest eksklusive golfturnering, ligesom Augusta National er én af verdens mest eksklusive klubber.
Samtidig er Masters den eneste major, der altid spille på samme bane. Derfor genlyder ekkoet af golfhistoriske slag langs hver eneste fairway på banen.
10/08 - 2016 kl. 11:03
Knox møver sig foran Kjeldsen
24/11 - 2018 kl. 09:13
Belgien stikker af, og Danmark er nummer 11
04/09 - 2016 kl. 14:11
EM med dansk hole-in-one
27/11 - 2018 kl. 11:50
En bold er ikke bare en bold
07/09 - 2016 kl. 13:00
Cappelen, Beef og DeChambeau klar til kamp
Søren Kjeldsen tættere på OL-plads efter flot resultat ved US Masters
11/04 - 2016 | Martin Rahbech
Søren Kjeldsen er den varmeste danske herrespiller i ræset mod OL i Rio
Kjeldsens søn stjæler showet på Augusta
07/04 - 2016 | Henrik Søe
Se videoen af Søren Kjeldsens søn, der leverede sit eget lille jubelshow under gårsdagens par 3-turnering på Augusta.